

A Selye János Egyetem Rektora megbízásából a Selye János Egyetem Gazdaságtudományi és Informatikai Karának dékánja a 2020/2021-es akadémiai évre pályázatot hirdet

**PALLAS ATHÉNÉ KIVÁLÓSÁGI ÖSZTÖNDÍJRA**

az 1/2018-as számú dékáni irányelv alapján.

Állampolgárságtól függetlenül pályázhatnak azok, akik:

* nappali tagozaton Közgazdaságtan és vállalati menedzsment, Vidékfejlesztés, Alkalmazott informatika alap- vagy mesterszakon végzik tanulmányaikat,
* a Selye János Egyetem Gazdaságtudományi és Informatikai Karának nappali tagozatos tanulmányi programjain legalább két lezárt félévvel rendelkeznek (a mesterszakos I. évfolyamos hallgatók esetében az alapszak utolsó két féléve a mérvadó),
* az előző két egymást követő, lezárt, nappali tagozaton lehallgatott aktív félév kreditekkel súlyozott számtani átlaga 2,00 vagy jobb,
* és az utolsó két aktív félévükben minimum összesen 40 kreditet megszereztek.

A pályázat mellékletei:

az SJE Gazdaságtudományi és Informatikai Kara dékánjához címzett, pályázati anyag, amelyhez **elektronikusan** mellékelni kell:

* a pályázati űrlapot *(a fájl megnevezése: Vezetéknév\_pályázati\_űrlap*),
* a tudományos tevékenységet igazoló oklevelek másolatait, kutatási projektekben való részvételt igazoló dokumentumokat *(a fájlokat különállóan csatolja, az alábbiak szerint nevezze meg: Vezetéknév\_tud\_tev\_sorszám – pl. Kovács\_tud\_tev\_1*),
* közéleti tevékenységet igazoló dokumentumokat és igazolásokat (pl. hallgatói szervezetekben végzett tevékenység igazolása, szervezeti tagság igazolása, rendezvényszervezés, egyesületi igazolás). *(a fájlokat különállóan csatolja, az alábbiak szerint nevezze meg: Vezetéknév\_kozeleti\_sorszám – pl. Kovács\_kozeleti\_1*)

**további** az értékelés részét képező, de nem csatolandó **melléklet:**

* a tanulmányi átlageredmények és a megszerzett kreditek igazolása – ezt az idei évben a SJE GIK tanulmányi osztálya állítja ki a pályázat beérkezését követően.

A pályázó a pályázat benyújtásával hozzájárul ahhoz, hogy a Selye János Egyetem az ösztöndíjprogram lebonyolításával kapcsolatosan a személyes adatokat 8 évig megőrizze és a Pallas Athéné Domus Meriti Alapítvány számára a pályázattal összefüggésben a személyes adatait továbbítsa.

A pályázatot a **elektronikusan** (aláírva, scannelve) a **mellékletekkel együtt** a kivalosagi.osztondij@ujs.sk e-mail címre szükséges elküldeni az egyetemi e-mail címről, az e-mail tárgyába feltüntetni: *Vezetéknév\_Keresztnév\_Kiválósági Ösztöndíj – PÁLYÁZAT*.

A pályázatnak tartalmaznia kell a kitöltött pályázati űrlapot, illetve a beszámítani kívánt eredményekről és tevékenységekről szóló igazolásokat.

**A pályázat beküldési határideje: 2020. november 30., 12:00**

***A határidőn túl beérkezett vagy hiányos pályázatok elbírálására nem kerül sor, hiánypótlásra nincs lehetőség!***

*A Kiválósági Ösztöndíj összege 30.000 Ft/hó összegnek megfelelő euró, amely két részletben kerül folyósításra. A hallgató nem jogosult az ösztöndíjra, ha a 2020/2021-es tanévben a hallgatói jogviszonya megszűnik vagy szünetel. A beérkezett pályázatokat bizottság rangsorolja.*

*Az ösztöndíjban részesíthető hallgatók száma: 50 hallgató.*

A pályázat pontozási elveit a vonatkozó kritériumrendszer tartalmazza, amely az ösztöndíj nyújtását szabályozó 1/2018-as sz. dékáni irányelv mellékleteként hozzáférhető az AIS-rendszerben (*az Adminisztrációs rendszer – AS022 Dokumentumok nyilvántartása – Gazdaságtudományi és Informatikai Kar - legiszlatíva – Irányelvek, rendeletek* pontban)!

Az ösztöndíjpályázatot benyújtó hallgatót a pályázatokat elbíráló bizottság a határozatáról e-mailben értesíti.

A kiválósági ösztöndíj nyerteseinek ünnepélyes kereteken belül gratulál a Támogató képviselője. Az ösztöndíjak ünnepélyes átadásának időpontjáról az eredményes pályázókat az elbíráló bizottság e-mail formájában értesíti.

Komárom, 2020. november 5.

Dr. habil. RNDr. Csiba Peter, PhD.

az SJE GIK dékánja